Cherrybelle

Cherry Belle (acok pulo Cherry Belle, disingkek Chibi) adolah sabuah grup vokal remaja nan ditagakan pado tanggal 27 Pebruari 2011 jo mangadoan debut televisi patamo kalinyo pado tanggal 18 Juni 2011 di acaro musik Inbox. Pado tanggal 27 Pebruari 2012, Cherry Belle mangadoan konser gadang 1 taun di La Piazza, Kelapa Gading, Jakarta Utara.

Cherry Belle punyo konsep Beauty, mature, & girls power. Grup musik iko baranggotakan 9 urang padusi nan baumua sakita 20-an taun nan punyo kamampuan manyanyi sarato manari. Pado awal tabantuaknyo, Cherry Belle baranggotaan dari Angel, Anisa, Cherly, Christy, Devi, Felly, Gigi, Ryn, jo Wenda. Pado tanggal 12 April 2012, Devi jo Wenda alah hengkang. Malalui ajang pancarian bakaik Cherry Belle Cari Chibi, pado tanggal 8 Juni 2012, Kezia jo Steffy tapiliah manjadi anggota barunyo.

Cherry Belle bahasil mancetak sajarah manjadi 1-1nyo girlband nan mangadoan konser 33 Provinsi dalam wakatu 31 hari nan digelar dari tanggal 30 April sampai 31 Mai 2013. Konser nan batajuk Cherry Belle Beat Indonesia iko disponsori dek Honda dalam rangko mampromosian album Diam Diam Suka & bahasil maraih pangharagoan Rekor MURI.

Pado tanggal 18 Oktober 2013, Anisa mangunduran diri karano andak malanjuikan studinyo nan taranti salamo 2 taun, satalah kaindak muncuaannyo basamo 8 kawannyo sajak patangahan bulan September 2013. Dalam acaro Konser 3 Taun Senyuman Cherry Belle (16 Maret 2014), Novi tapiliah manjadi personel baru manggantian posisi Anisa.

Dibawah linduangan Catz Records Cherry Belle alah marilis 3 album diantaronyo Love Is You (2011), Diam Diam Suka (2013), Reborn (2015) sakaligus manjadi album tarakhia basamo parusahaan rekaman Catz Records. Cherry Belle kini alah di bawah linduangan CBM Entertainment, & lisensi distributor Chibi nan dipacik Universal Music Indonesia takontrak habih juo, & lakeh baraliah ka distributor Sony Music Entertainment Indonesia.

Pado bulan Juli 2015, manjelang Hari Rayo Idul Fitri 1436 Hijriah, 6 member Cherry Belle mamiliah indak mampapanjang kontrak inyo jo management nan ka habih taun iko, & mamiliah basolo karir, yakni, Cherly, Felly, Gigi, Kezia, Ryn, & Steffy. Lewat akun twitter rasmi Cherry Belle, mangumumkan jikok anggota nan tasiso hanyolah Christy, Angel, & Novi. & September 2015 mandatang ka diadoan Audisi pancarian member baru Cherry Belle.

Sajarah 
Cherry Belle tabantuak pado tanggal 27 Februari 2011.

Bamulo dari patamuan 2 urang kawan lamo, Teguh jo Dino sacaro ringan mambahas kainginan inyo mambantuak sabuah group baranggotaan padusi remaja walau alun tabayang bara jumlah anggotanyo. Jo manggunoan caro nan sangaik sederhana akhianyo rancano tasabuik dijalanan. Pado saaik tu manggunoan sarana broadcast Black Berry Messenger jo akhianyo diumuman ka diadoan audisi untuak pambantuakan girl group. Dari babarapo kali audisi nan diadoan, akhianyo tapiliahlah 9 urang subagai susunan awal, nan kamudian di agiah namo Cherry Belle.

Sabalun debut, Rere jo Eugene mangunduaan diri karano alasan pribadi.

 Cherry Belle susunan kaduo (27 Pebruari 2011 sampai jo 12 April 2012)

{Cherly, Angel, Anisa, Christy, Gigi, Felly, Devi, Ryn, Wenda}. n(susunan kaduo) = 9

Satalah munduanyo Rere jo Eugene, bagabuanglah Devi jo Gigi sahinggo tabantuak pado susunan kaduo. Pado formasi ko Cherry Belle baru dapek kokoh jo profesional.

Susunan kaduo ko batahan sampai jo Mai 2012.

 Cherry Belle susunan katigo (13 April 2012 sampai jo 8 Juni 2012)

{Cherly, Angel, Anisa, Christy, Gigi, Felly, Ryn}. n(susunan katigo) = 7

Devi & Wenda dibarantian karano alah baranjak dewasa & alah sangaik payah untuak mangikuti konsep Cherry  Belle maso tu: fun teen girl, good singing-dancing skill, & good looking with star aura.

 Cherry Belle susunan kaampek (13 April 2012 sampai jo 8 Juni 2012)

{Cherly, Angel, Anisa, Christy, Gigi, Felly, Kezia, Ryn, Steffy}. n(susunan kaampek) = 9

Satalah Mai 2012 jo munduanyo Wenda jo Devi, mangko dimuloilah pancarian bakaik untuak manggantian 2 posisi personil Cherry Belle nan kosong. Ajang Cherry Belle Cari Chibi nan disiaran langsuang dek stasiun televisi SCTV jo akhianyo manamuan Kezia jo Steffy subagai 2 personil baru Cherry Belle, karano itulah tabantuaklah susunan katigo Cherry Belle.

 Cherry Belle susunan kalimo (9 Juni 2012 sampai jo 18 Oktober 2013)

{Cherly, Angel, Christy, Gigi, Felly, Ryn, Kezia, Steffy}. n(susunan kalimo) = 8

Oktober 2013 manandoi barakhianyo Anisa subagai personil Cherry Belle. Samantaro ko Cherry Belle mampatahanan susunan basalapan sambia manunggu tapiliahnyo anggota kasambilan jo akhianyo tapiliahlah Novi subagai anggota barunyo.

 Cherry Belle susunan kaanam (19 Oktober 2013 sampai jo 15 Maret 2014)

{Cherly, Angel, Christy, Gigi, Felly, Ryn, Kezia, Steffy, Novi}. n(susunan kaanam) = 9

16 Maret 2014 Novi tapiliah subagai anggota baru Cherry Belle pado acaro 3 Tahun Senyuman Cherry Belle.

 Cherry Belle susunan katujuah (14 Juli 2015 sampai jo 22 November 2015)

{Angel, Christy, Novi}. n(susunan katujuah) = 3

9 Juli 2015, Felly mangkonfirmasikan bahwa Felly indak lai manjadi anggota Cherrybelle lewat akun twitter-nyo. Felly juo sempat maubah username twitter-nyo manjadi @FellyFilliangg, baitu juo jo Cherly, Ryn, Kezia, Gigi, & Steffy nan mamilih untuak indak mampapanjang kontrak basamo Cherry Belle babarapo hari kamudian.

 Cherry Belle susunan kasalapan (22 November 2015 sampai jo kini)
{Christy, Novi, Miftah, Yoeriche, Onad, Mutiara, Laela, Tata, Ellen}. n(susunan kasalapan) = 9

Dilansia dari kokloo.blogspot.co.id , Batampek di Lippo Mall Kemang, pado tanggal 22 November 2015, 23 kandidat personel baru Cherry Belle nan lolos audisi di 9 kota gadang, manjalani babak grand final untuak manantuan 6 personel baru Cherry Belle. Dalam acaro itu juo, Angel mangumumkan pangunduaran dirinyo subagai personel Cherry Belle, jo alasan alah balaki & nio fokus pado kaiduikan barumah tanggo. Sahinggo bukan hanyo 6, tetapi 7 dari 23 grand finalist ka tapiliah manjadi personel baru Cherry Belle. Ellen, Laela, Miftah, Mutiara, Onad, Tata, Yori dinyatoan tapiliah manjadi personel baru Cherry Belle.

Isu Bubar 
Cherry Belle sempat dilando isu bubar dek karano kontrak jo panguruih ka habih pado taun 2016 indak hanyo itu juo para anggotanyo sadonyo bakarier dilua aktivitas Cherry Belle baik host, karier solo, bamain sinetron, FTV, jo nan lain. Tapi ciek dari personilnyo iyolah Felly manyolang bahwa girlband tasabuik alah bubar. Cherry Belle surang lai mampasiokan album katigo nan bajudul Reborn nan ka dirilis pado April 2015. Reborn surang diaratian subagai Talahia baliak nan aratinyo Cherry Belle lahia baliak. Tapi, babarapo anggota Cherry Belle mangganti username Twitter nyo & mahilangkan kato "Chibi" mangko dalam wakatu dakek ko Cherry Belle sacaro rasmi ka bubar.  Namun badasarkan hasil kutipan wawancara Radio Prambors jo Christy tanggal 14 Juli 2015, Christy mangecek bahwa:

Cherry Belle ka mancari padusi nan panuah talenta co manyanyi & manari, nan ka maisi 6 personil nan resign.

Anggota 

 Devi
 Wenda
 Anisa
 Steffy
 Felly
 Ryn
 Cherly
 Gigi
 Kezia
 Christy
 Angel
 Novi
 Miftah
 Laela
 Yoeriche
 Onad
 Ellen
 Mutiara
 Tata

Diskografi

Album 

 Love is You (2011)
 Diam Diam Suka (2013)
 Reborn (2015)
 Aku atau Dia (2016)
 Jadikan Aku Sahabatmu (2018)

Videografi

Filmografi

Film

FTV

Serial Televisi

Serial Animasi

Sinetron 
 ABG Jadi Manten (2014)
 Diam Diam Suka: Cinta Lama Bersemi Kembali (2015)
 Gue Juga Islam (2015)

Program TV jo Lisensi Internasional  
Bamulo pado taun 2014, Cherry Belle "ampia" manjajaki Go International karano inyo diagiah kasempatan untuak mangundang program/acaro balisensi internasional

Konser 
Jo mangacu pado konser-konser grup vokal pria & grup vokal lainnyo, mako indak katinggaan Cherry Belle pun mangadoan konser-konser subagai barikuik.

Acaro Realitas 
Pado tanggal 4 Mai hinggo 8 Juni 2012, Cherry Belle mangadoan sabuah acaro realitas: "Cherry Belle Cari Chibi" (nan marupakan ajang pancarian bakat), guno mancari pangganti duo anggotanyo nan lah kalua, Wenda jo Devi. Dari ampek urang kandidat nan tasiso pado babak grand final, yaitu: Arie, Kezia, Steffy, jo Vicky; akhianyo Kezia jo Steffy tapiliah manjadi duo anggota baru Cherry Belle manggantian posisi Wenda jo Devi.

Prestasi

Iklan 
 Emeron Lovely
 Maxtron
 Zyrex
 Ice Watch
 Truzz Pulpz
 Honda Beat
 Eskulin
 Berry Good
 Bank Bukopin
 So Good
 Heva Online
 Greebel
 Vitacimin
 KYT
 Evercoss
 We Chat
 So Good Shoe Wings
 Bubbly
 Open Snap
 Kincirdotcom

Caliak Pulo 
 Teenebelle

Rujuakan

Pautan Lua 
  Halaman Khusus Untuak Panggemar CherryBelle di Twitter
  Halaman Khusus Untuak Panggemar CherryBelle di Facebook
  Channel Youtube Cherrybelle
  Situs resmi Cherrybelle
  Forum resmi Cherrybelle 
  Situs web panggemar Cherrybelle 

Cherrybelle